ພວກ​ເຄາະ​ຮ້າຍ ​ບາງ​ຄົນ ຍັງ​ບໍ່​ໄດ້ຮັບ ເງິນ​ຊົດ​ເຊີຍ​ ນຶ່ງ​ປີ ຫຼັງ​ຈາກເຂື່ອນ​ແຕກ ຢູ່​ໃນ​ລາວ 
ນຶ່​ງປີ​ຫຼັງ​ຈ​າກ​ເຂື່ອນ​ແຕກ ​ຢູ່​ທາງ​ພາກ​ໃຕ້​ ຂອງ​​ລາວ ທີ່​ໄດ້​ເຮັດ​ໃຫ້​ ມີ​ຜູ້​ເສຍ​ຊີ​ວິດ ​ຫຼາຍ​ສິບ​ຄົນ ແລະອີກ​ຫຼາຍ​ພັນ​ຄົນ ​ບໍ່​ມີ​ທີ່​ຢູ່​ອາ​ໄສນັ້ນ ພວກ​ເຄາະ​ຮ້າຍ​ບາງ​ຄົນ ຍັງ​ບໍ່​ໄດ້​ຮັບ​ເງິນ​ຊົດ​ເຊີຍ​ເທື່ອ.
ນຶ່ງປີຫຼັງຈາກເກີດໄພພິບັດເຂື່ອນແຕກຢູ່ທາງພາກໃຕ້ຂອງປະເທດລາວ ທີ່ໄດ້ເຮັດໃຫ້ ມີຜູ້ເສຍຊີວິດຫຼາຍສິບຄົນ ແລະຫຼາຍພັນຄົນບໍ່ມີທີ່ຢູ່ອາໄສ ບັນດາກຸ່ມປົກສິດທິມະນຸດ ກຳລັງຮຽກຮ້ອງ ໃຫ້ບັນດາບໍລິສັດຕ່າງຊາດທີ່ຢູ່ເບຶ້ອງຫຼັງໂຄງການ 1 ພັນລ້ານໂດລາ ດັ່ງກ່າວ ໃຫ້ການຊ່ວຍເຫຼືອຫຼາຍຂຶ້ນແກ່ຫຼາຍຮ້ອຍຄອບຄົວ ທີ່ຍັງພັກພາອາໄສຢູ່ໃນ ບ່ອນທີ່ແອອັດແລະການປັນສ່ວນທີ່ບໍ່ພຽງພໍ ໃນຄ່ຳຄືນຂອງວັນທີ 23 ເດືອນກໍລະກົດ ປີ 2018 ສັນເຂື່ອນ ຂອງເຂື່ອນໄຟຟ້າເຊປຽນ ເຊນ້ຳນ້ອຍ ໄດ້ແຕກ ຊຶ່ງໄດ້ສົ່ງກະແສນ້ຳໄຫຼລົງມາຖ້ວມສິບກວ່າໝູ່ບ້ານ ຫຼາຍກວ່າ 7,000 ຄົນ ຢູ່ໃນປະເທດລາວ ແລະອີກຫຼາຍພັນຄົນຢູ່ໃນປະເທດກຳປູເຈຍ ທີ່ເປັນ ເພື່ອນບ້ານໄດ້ຖືກບັງຄັບໃຫ້ຍົກຍ້າຍອອກຈາກບ້ານເຮືອນເຂົາເຈົ້າ ບ້ານເຮືອນແລະໄຮ່ນາຮົ້ວສວນໄດ້ຖືກນ້ຳພັດໄປ ຫຼັງຈາກເກີດເຫດການດັ່ງກ່າວ ຜູ້ ລອດຊີວິດຄົນນຶ່ງໄດ້ກ່າວຕໍ່ ວີໂອເອ ວ່າ ນ້ຳໄດ້ໄຫຼລົງມາຖ້ວມບ້ານຂອງລາວ “ຄືດັ່ງ ຊູນາມິ ” ລັດຖະບານລາວໄດ້ແຈ້ງຈຳນວນຜູ້ເສຍຊີວິດຂັ້ນສຸດທ້າຍວ່າມີ 49 ຄົນແລະອີກ 22 ຄົນໄດ້ຫາຍສາຍສູນ ເຖິງແມ່ນວ່າ ບັນດາກຸ່ມປົກສິດທິມະນຸດກ່າວວ່າ ຈຳນວນທີ່ເປັນ ທາງການ ອາດ “ຕ່ຳເກີນໄປໂພດ ” ຊາວບ້ານຈຳນວນ 5,000 ຄົນ ທີ່ບໍ່ມີບ່ອນຢູ່ອາໄສຍັງພາກັນພັກຢູ່ຕາມສູນຊົ່ວຄາວ ທ່າມກາງບັນຍາກາດທີ່ຮ້ອນເອົ້າຂອງປະເທດລາວ ຄັບແຄບແອອັດຢູ່ຕາມ ຕູບສັງກະ ສີຢູ່ລອດຈາກການເງິນທີ່ໄດ້ຮັບບໍ່ເປັນປົກກະຕິ ແລະການແບ່ງປັນ ທີ່ບໍ່ພຽງພໍຈາກລັດ ຖະບານ ຈຳນວນນຶ່ງໄດ້ເອົາໄຖ ແລະແກ່ນພືດໃຫ້ ແຕ່ບໍ່ມີດິນແຫ່ງໃໝ່ທີ່ຈະໃຊ້ ໃນ ຂະນະທີ່ດິນດອນບ່ອນປູກຝັງເກົ່ານັ້ນຍັງຖືກຖົມຢູ່ພາຍໃຕ້ຂີ້ຕົມ ແລະຊາກຫັກພັງ ມີລາຍງານວ່າ ບໍລິສັດຮ່ວມລົງທຶນ ທີ່ຢູ່ເບື້ອງຫຼັງການສ້າງເຂື່ອນໄຟຟ້າເຊປຽນ ເຊນ້ຳ ນ້ອຍ ຫຼື PNPC ເລີ້ມສະເໜີການຊົດເຊີຍໃຫ້ແກ່ບັນດາຜູ່້ເຄາະຮ້າຍ ອີງຕາມທ່ານ ນາງ Maureen Harris ຜູ້ອຳນວຍການໂຄງການເອເຊຍອາຄະເນ ຂອງອົງການແມ່ ນ້ຳສາກົນ ຊຶ່ງເປັນອົງການບໍ່ຫວັງຜົນກຳໄລ ທ່ານນາງໄດ້ກ່າວໃນວັນອັງຄານທີ່ຜ່ານ ມາຢູ່ບາງກອກ ໃນການເຜີຍແຜ່ລາຍງານຂ່າວ “ການບໍ່ຫົວຊາທີເປັນອັນຕະລາຍ: ການ ຊັ່ງຊາຄວາມຮັບຜິດຊອບ ສຳລັບເຂື່ອນເຊປຽນ ເຊນ້ຳນ້ອຍແຕກ ” ທ່ານນາງ Harris ກ່າວວ່າ “ແຕ່ວ່າບັນດາປະຊາຄົມ ມີລາຍງານວ່າພາກສ່ວນໃຫຍ່ ທີ່ ການສະເໜີຂອງການຊົດເຊີຍເຫລົ່ານີ້ຕ່ຳເກີນໄປ ເຂົາເຈົ້າບໍ່ໄດ້ນັບຢ່າງຖືກຕ້ອງຕໍ່ລາ ຄາທີ່ແທ້ຈິງຂອງສິ່ງທີ່ໄດ້ເສຍຫາຍ ໃນກໍລະນີຊັບສິນ ແຕ່ຍັງຮວມທັງການສູນເສຍວິ ຖີຊີວິດການເປັນຢູ່ ອັນເປັນຜົນຂອງການສູນເສຍ ຊັບສິນດັ່ງກ່າວ ” ໃນຂະນະທີ່ບັນດາຜູ້ເຄາະຮ້າຍບາງຄົນພາກັນປະຕິເສດບໍ່ຕໍ່ການສະເໜີນັ້ນ ແຕ່ບາງ ຄົນພັດຮັບເອົາ ລັດຖະບານກ່າວວ່າ ຍັງຈະໃຊ້ເວລ າອີກສີ່ຫາຫ້າປີ ກ່ອນ ບ່ອນຢູ່ ອາໄສຖາວອນຈະເສັດສິ້ນ